crayon-manér
Store norske leksikon,Kunst og estetikk,Bildende kunst,Grafikk
Crayon-manér er innen etsing en spesiell teknikk som etterligner krittstrekenes virkning. Teknikken utføres med en rulett forsynt med en rekke ganske små pigger. Føres denne over etsegrunnen, oppnås en ru strekvirkning lignende pastellkrittets.
Karakteristisk nok ble metoden oppfunnet da pastellen var på høyeste mote, under rokokkoen cirka 1750. Som oppfinner regnes Jean François. Metoden ble utviklet videre av Gilles Demarteau. Særlig i rødt trykk har crayon-manér en rent utrolig likhet med rødkritt-tegning. Louis Marin Bonnet utviklet teknikken videre til å etterligne mangefargete pasteller. Les mer i Store norske leksikon etsing grafikk grafikk – historikk